laion/Wikipedia-Exotic huggingface dataset:
ინგლისის პრემიერლიგა 2016-2017

ინგლისის პრემიერლიგა 2016-17 — ინგლისის პრემიერლიგის 25-ე გათამაშება (1992 წლიდან). სეზონი დაიწყო 2016 წლის 13 აგვისტოს ,,ჰალ სიტისა" და ,,ლესტერ სიტის" მატჩით,ხოლო დასრულდა შემდეგი წლის 21 მაისს.ტურნირის გამარჯვებული გახდა ლონდონის ,,ჩელსი",რომელმაც ტიტული მეხუთედ მოიგო.მეორე ადგილი დაიკავა ,,ტოტენჰემ ჰოტსპურმა",რომელიც ჩემპიონს შვიდი ქულით ჩამორჩა. 1მანჩესტერ იუნაიტედი კვალიფიცირდა უეფა-ს ჩემპიონთა ლიგაზე როგორც უეფა-ს ევროპის ლიგის გამარჯვებული. 2იმის გამო,რომ ინგლისის ასოციაციის თასის გამარჯვებული არსენალი ჩემპიონატიდან კვალიფიცირდა ევროტურნირზე,ევროპის ლიგის საკვალიფიკაციო ეტაპზე მონაწილეობის უფლება ერგო გუნდს,რომელიც იყო არსენალზე ქვემოთ სატურნირო ცხრილში და არ იყო კვალიფიცირებული ევროტურნირზე.ასეთი გუნდი გახდა ევერტონი ↑ West Brom 0-1 Chelsea: Michy Batshuayi strikes late as Blues seal Premier League title. ↑ WEST BROM 0 CHELSEA 1: BATSHUAYI THE UNLIKELY HERO TO SECURE PREMIER LEAGUE GLORY. ↑ Harry Kane wins Premier League Golden Boot. ↑ Chelsea’s N'Golo Kante wins PFA Players' Player of the Year award. ↑ Premier League Table: 2017 Final Standings and Reaction After Week 38 Results.
მთაწმინდის ხანძარი (2017)

მთაწმინდის ხანძარი — საქართველოს დედაქალაქ თბილისში, მთაწმინდის მთაზე მასშტაბური ხანძარი, რომელიც ძნელად მისადგომ ფერდობზე ბალახსა და ხეებს ეკიდა. ხანძრის შესახებ პირველი ცნობები 22:29 საათზე გავრცელდა. ცეცხლი ვერის სასაფლაოს მიმდებარე ტერიტორიაზე ტყის მასივს გაუჩნდა, ხანძრის ფართობი სწრაფად გაიზარდა და მთაწმინდის ეშმაკის ბორბალს მიუახლოვდა. ადგილზე მალევე მოხდა სახანძრო-სამაშველო ჯგუფების მობილიზება. პრესის ინფორმაციით, რთული რელიეფის პირობებში ხანძრის ლოკალიზება მეხანძრეებს უძნელდებოდათ. ხანძრის ადგილზე მისული თბილისის მერის, დავით ნარმანიას თქმით, ხანძრის ჩაქრობის მიზნით საქართველოს თავდაცვის სამინისტროსთან მიმდინარეობდა მოლაპარაკებები ვერტმფრენების გამოყენების თაობაზე; მოგვიანებით, მისივე სიტყვებით, ხანძრის ჩაქრობაში მონაწილეობას სპეციალური ვერტმფრენი არ მიიღებს, რადგანაც „ღამის საათებში ვერტმფრენის გამოყენება არის ძალიან სარისკო.“ საგანგებო სიტუაციების მართვის სააგენტოს ინფორმაციით დამწვარია 2 ჰეტარის ფართობის მწვანე ნარგავები. საქართველოს შინაგან საქმეთა სამინისტრომ ხანძარზე გამოძიება სისხლის სამართლის კოდექსის 188-ე მუხლით დაიწყო, რაც სხვისი ნივთის განზრახ დაზიანებას გულისხმობს. ↑ პირველი არხი. დაარქივებულია ორიგინალიდან — 2017-08-08. ციტირების თარიღი: 2017-08-09. ↑ 2.0 2.1 ტაბულა ↑ ნარმანია ↑ 4.0 4.1 ტაბულა - მთაწმინდაზე ხანძარი ლოკალიზებულია
ევრობასკეტი 2017: ჯგუფი A

ჯგუფი A — ევრობასკეტი 2017-ის პირველი ჯგუფი, სადაც წარმოდგენილნი იყვნენ ისლანდია, პოლონეთი, საბერძნეთი, საფრანგეთი, სლოვენია და ფინეთი. ჯგუფის პირველი მატჩები 2017 წლის 31 აგვისტოს ჩატარდა, ხოლო ბოლო 6 სექტემბერს. ყველა მატჩი ჰელსინკის ჰარტვალ არენაზე გაიმართა ფინეთში. პირველი მატჩ(ებ)ის გამართვის თარიღი: 31 აგვისტო, 2017. წყარო: ევრობასკეტი კლასიფიკაციის წესები: 1) ქულები; 2) ურთიერთშეხვედრის შედეგი; 3) ქულათა სხვაობა; 4) აღებული ქულები. (H) მასპინძელი ყველა დრო ადგილობრივია (UTC+3). ↑ ჯგუფი A – ევრობასკეტი 2017. დაარქივებულია ორიგინალიდან — 2017-08-05. ციტირების თარიღი: 2017-08-09.
Game Developers Choice Awards

Game Developers Choice Awards — ყოველწლიური დაჯილდოება, რომელსაც წარადგენს Game Developers Conference და აჯილდოებს საუკეთესო თამაშებს და თამაშების დეველოპერებს.. Game Developers Choice Awards-ის დაჯილდოება ტარდება 2001 წლიდან, თუმცა აღნიშნულ ცერემონიას წინ უსწრებდა Spotlight Awards, რომელიც გადაიცემოდა 1997-1999 წლებში. ოფიციალური საიტი ↑ Game Developers Choice Awards. ციტირების თარიღი: 13 სექტემბერი, 2016. ↑ Archive. დაარქივებულია ორიგინალიდან — May 29, 2010. ციტირების თარიღი: 13 სექტემბერი, 2016.
ეგზო...

ეგზო... (ბერძნ. exo — გარეშე, გარეთა) — რთული სიტყვის შემადგენელი ნაწილი; აღნიშნავს გარეთ, რისამე გარეშე მყოფს. მაგ., ეგზოგენური. ქართული საბჭოთა ენციკლოპედია, ტ. 4, თბ., 1979. — გვ. 22.
ჟოან ლაპორტა

ჟოან ლაპორტა ესტრუჩი (ესპ. Joan Laporta i Estruch; დ. 29 ივნისი, 1962, ბარსელონა, ესპანეთი) — ესპანელი პოლიტიკოსი, ბიზნესმენი, ადვოკატი, საფეხბურთო კლუბ „ბარსელონის“ პრეზიდენტი, არჩეული იქნა ორჯერ. კლუბს პირველად მართავდა 2003-2010 წლებში, 2021 წლის 7 მარტიდან კი მეორედ ჩაუდგა სათავეში. ლაპორტა პროფესიით ადვოკატია, დაამთავრა ბარსელონის უნივერსიტეტის იურიდიული ფაკულტეტი. მის მიერ დაფუძნებული „Laporta & Arbós“ დღემდე ერთ-ერთი გავლენიანი სააგენტოა ესპანეთში. ჟოანმა თავდაპირველი პოპულარობა პოლიტიკური კარიერით მოიპოვა. 1990-იან წლებში იყო „კატალონიის დამოუკიდებლობის მომხრეთა“ ლიდერი, თუმცა პარტია 1998 წელს გაუქმდა. 2002 წლიდან მუშაობა დაიწყო საფეხბურთო კლუბ „ბარსელონაში“. 2003 წლის საპრეზიდენტო არჩევნებში მან ხმათა უმეტესობა, 52.7% მიიღო და გახდა კატალონიური გრანდის პრეზიდენტი. მისი უდიდესი მიღწევა პრეზიდენტობის პერიოდში კლუბის მსოფლიოს ვარსკვლავი ფეხბურთელებით დაკომპლექტება იყო.(რონალდინიო, დეკუ, სამუელ ეტოო, ტიერი ანრი და სხვ) ლაპორტას დროს „ბარსელონამ“ ფრანკ რეიკარდის ხელმძღვანელობით შეძლო 14 წლიანი პაუზის შემდეგ უეფა-ს ჩემპიონთა ლიგის მოგება, პეპ გუარდიოლას გაწრთვნილმა კლუბმა კი 2008/09 წლების სეზონში ტრიპლეტის დაუფლებით (ლა ლიფა, ესპანეთის თასი და ჩემპიონთა ლიგა) დაიწყო ახალი ერა კლუბისა და ფეხბურთის ისტორიაში. ჟოან ლაპორტას საპრეზიდენტო ვადა 2010 წლის 30 ივნისს ამოეწურა, რის შემდეგაც დაუბრუნდა პოლიტიკურ კარიერას. ის სათავეში ჩაუდგა პარტიას, „კატალონიური სოლიდარობა დამოუკიდებლობისთვის“, რომელიც 2011 წელს დატოვა და შეუერთდა კატალონიის დემოკრატიულ პარტიას. 2010-2012 წლებში იყო კატალონიის პარლამენტის სრულუფლებიანი წევრი. ლა ლიგა (5) 2004–05, 2005–06, 2008–09, 2009–10, 2022–23 კოპა დელ რეი (2) 2008–09, 2020–21 ესპანეთის სუპერთასი (4) 2005, 2006, 2009, 2022–23 უეფა-ს ჩემპიონთა ლიგა (2) 2005–06, 2008–09 უეფა-ს სუპერთასი (1) 2009 ფიფას საკლუბო მსოფლიო ჩემპიონატი (1) 2009 ხოან ლაპორტას ბიოგრაფია დაარქივებული 2017-08-03 საიტზე Wayback Machine.
ქართული მრავალფუნქციური უპილოტო ვერტმფრენი

ქართული მრავალფუნქციური უპილოტო ვერტმფრენი — სამოქალაქო და სამხედრო დანიშნულების მრავალფუნქციური უპილოტო ვერტმფრენი, რომელიც სახელმწიფო სამხედრო სამეცნიერო-ტექნიკურმა ცენტრმა საქართველოს სახმელეთო ჯარებისთვის შექმნა. აღნიშნული მოდელის ვერტმფრენი აღჭურვილია 2 ერთეული M-134 Minigun-ის ტიპის 6 ლულიანი ტყვიამფრქვევით და 2 ერთული უმართავი რაკეტების ბლოკით. ცხვირის ნაწილში დამონტაჯებულია ოპტიკურ-ელექტრონული დაკვირვების სისტემა. საფრენი აპარატის შექმნისას საბაზო ვერტმფრენად აღებულია კომპანია ROTORWAY-ის მიერ წარმოებული Exec 162F ტიპის ვერტმფრენი. ქართული მრავალფუნქციური უპილოტო ვერტმფრენის გამოყენება შესაძლებელია შემდეგი სამუშაოების შესასრულებლად: რადიოლოკაციური, ოპტიკური და ინფრაწითელი სენსორების მეშვეობით საზღვრების მონიტორინგი; დაზვერვა, იარაღის მიზანჩვენება: რადიო და სხვა ელექტრონული სიგნალების რეტრანსლირება; გარკვეულ ობიექტებზე ვიზუალური კონტროლი; აეროფოტოგადაღებები; სოფლის მეურნეობაში ერიგაცის სისტემების მონიტორინგი და ქიმიკატების დაფრქვევა; სარწყავი წყალის გამოყენებაზე კონტროლი; საზღვაო აკვატორიაში დაბინძურების კერების აღმოჩენა; გარემოს დაცვაში ხანძრების კერების აღმოჩენა; ვიდეოგადაღებები; ტვირთების გადაზიდვა. ფრენის მართვის პროგრამული უზრუნველყოფა – სრულად ავტონომიური ფრენა ავტოაფრენით და დაშვებით. მიწისზედა მართვის პროგრამული უზრუნველყოფა – შედის სისტემაში და უზრუნველყოფს ბრძანების, კონტროლის და სენსორის მონაცემების ეკრანზე ასახვას; გააჩნია განგაშის ხმოვანი სისტემა. მიზისზედა მართვის სადგური, რომელიც გამოიყენება თვითმფრინავის რეალურ დროში მართვისთვის, მისიის დაგეგმისთვის და შესრულებისთვის, ფრენის სტატუსის ვიზუალიზაციისთვის, პირდაპირი ვიდეოგადაცემაზე დაკვირვებისთვის, საკიდარის მართვისთვის. მართვის სადგური დაფუძნებულია ორ დაცულ გადასატან კომპიუტერზე (დუბლირებისთვის) და ორი ოპერატორის კონტროლზე. ორღერძიანი ანტენის მართვის მექანიზმი, რომელიც უზრუნველყოფს ანტენის მიმართვას თვითმფრინავისკენ მონაცემების კავშირის დიაპაზონის გაზრდისთვის. მრავალფუნქციური უპილოტო ვერტმფრენი დაარქივებული 2016-11-13 საიტზე Wayback Machine. www.delta.gov.ge ვარდების მოედანზე დელტა დამრტყმელ-სადაზვერვო უპილოტო ვერტმფრენი წარადგენს bpn.ge ↑ 1.0 1.1 1.2 1.3 1.4 მრავალფუნქციური უპილოტო ვერტმფრენი დაარქივებული 2016-11-13 საიტზე Wayback Machine. www.delta.gov.ge
ტომას ვერმალენი

ტომას ვერმალენი (ნიდერლ. Thomas Vermaelen დ. 14 ნოემბერი, 1985, კაპელენი, ბელგია) — ბელგიელი ფეხბურთელი, პოზიციით ცენტრალური მცველი, აგრეთვე თამაში შეუძლია მარცხენა მცველის პოზიციაზე, ბელგიის ეროვნული ნაკრების წევრი. ამჟამად თავისუფალი აგენტია. 2014–2019 წლებში თამაშობდა კატალონიურ „ბარსელონაში“. 2009–2014 წლებში იცავდა ლონდონის „არსენალის“ ღირსებას. ნაკრების რიგებში მონაწილეობა აქვს მიღებული მსოფლიოსა და ევროპის საფეხბურთო ჩემპიონატებზე. აიაქს ამსტერდამი:(5) ერედივიზია: 2003–04 ნიდერლანდების თასი: 2005–06, 2006–07 იოჰან კრუიფის თასი: 2006, 2007 არსენალი:(1) ინგლისის ასოციაციის თასი: 2013–14 ბარსელონა:(11) ესპანეთის ლა ლიგა: 2014–15, 2015–16, 2017–18, 2018–19 ესპანეთის თასი: 2014–15, 2015–16, 2017–18 ესპანეთის სუპერთასი: 2018 უეფა-ს ჩემპიონთა ლიგა: 2014–15 უეფა-ს სუპერთასი: 2015 ფიფა-ს მსოფლიო საკლუბო ჩემპიონატი: 2015 ბელგია მსოფლიო ჩემპიონატი მესამე ადგილი: 2018 ინგლისის პრემიერლიგის წლის სიმბოლური ნაკრების წევრი: 2009–10 ვერმალენი ბარსელონის ოფიციალურ საიტზე (ინგლისური) პროფილი bdfutbol.com-ზე (ინგლისური) ვერმალენი soccerway-ზე (ინგლისური) ვერმალენის პროფილი fifa-ს ოფიციალურ საიტზე დაარქივებული 2017-06-24 საიტზე Wayback Machine. (ინგლისური) ვერმალენის პროფილი uefa-ს ოფიციალურ საიტზე (ინგლისური) ↑ „2014 FIFA World Cup Brazil: List of Players“ (PDF). FIFA. 11 ივნისი, 2014. p. 4. დაარქივებულია ორიგინალიდან (PDF) — 2017-08-06. ციტირების თარიღი: 10 ივლისი, 2014. შეამოწმეთ თარიღის პარამეტრი |accessdate= და |date=-ში (დახმარება) ↑ Vermaelen - Thomas Vermaelen - FC Barcelona. fcbarcelona.com. დაარქივებულია ორიგინალიდან — 24 იანვარი, 2015. ↑ White, Duncan (24 ოქტომბერი, 2009). „Arsenal's Thomas Vermaelen earns himself 'Verminator' nickname“. The Daily Telegraph. London. დაარქივებულია ორიგინალიდან — 2010-06-25. ციტირების თარიღი: 28 მაისი, 2010. შეამოწმეთ თარიღის პარამეტრი |accessdate= და |date=-ში (დახმარება) ↑ BBC Sport (25 აპრილი, 2010). Premier League team of the year. Joe Hart (Man City, Birmingham on loan), Branislav Ivanovic (Chelsea), Thomas Vermaelen (Arsenal), Richard Dunne (Aston Villa), Patrice Evra (Man Utd), Cesc Fabregas (Arsenal), James Milner (Aston Villa), Darren Fletcher (Man Utd), Antonio Valencia (Man Utd), Wayne Rooney (Man Utd), Didier Drogba (Chelsea). news.bbc.co.uk. წაკითხვის თარიღი: 15 დეკემბერი, 2018.
ეგზოასკები

ეგზოასკები (ლათ. Exoascaceae ან Taphrinaceae) — სოკოების ოჯახი ჩანთიანების კლასისა, ძირითადად ვარდისებრთა და არყისებრთა ოჯახის მერზნიანი მცენარეების პარაზიტებია. იწვევენ მათი ორგანოების სხვადასხვა სახის დეფორმაციასა და ჰიპერტროფიას — ალუბლისა და ბლის, ე. წ. ქაჯისცოცხას, ატმის ფოთლების სიხუჭუჭეს, ქლიავის, ჭანჭურისა და სხვა. ფუყე ნაყოფების (ბოყის) განვითარებას. სახეობათა ერთი ნაწილის მიცელიუმი ერთლიანია, სხვების — მრავალწლიანი, მეზამთრე. ცნობილია 100 სახეობა, რომელიც გაერთიანებულია ერთ ლათ. Taphrina-ს გვარში. დაზიანებული ტოტებისა და ნაყოფების მოცილება, ადრე გაზაფხულზე ფუნგიციდების შესხურება. ნახუცრიშვილი ი., ქართული საბჭოთა ენციკლოპედია, ტ. 4, თბ., 1979. — გვ. 22.
გამელანი

გამელანი — ინდონეზიური ხალხური ორკესტრის და ინსტრუმენტული იმპროვიზაციის სტილი. გაჩნდა რა კუნძულ იავაზე, შემდგომში გავრცელდა ბალის, სუმატრას და სხვა ახლომდებარე კუნძულებზე. მუსიკა ასეთი ორკესტრების მიერ სრულდება ისეთ ინსტრუმენტებზე, როგორიც არის გამბანგი, სარონი, სლენტემი, ბონანგის გონგები, გენდანგის დოლები, სხვადასხვა გონგი. ასეთ მუსიკაში დასარტყმელი საკრავები ძირითად თემას ასრულებენ. ანსამბლების მიერ აგრეთვე გამოიყენება სიმებიანი საკრავები - კეჩაპი და ცელემპუნგი, ხემიანი რებაბი, ფლეიტა სულინგი, ხოლმე - მამაკაცის ან ქალის ვოკალიც. საკრავების საერთო რაოდენობა 10-დან 25-მდე მერყეობს. შეგიძლიათ იხილოთ მედიაფაილები თემაზე „გამელანი“ ვიკისაწყობში. გამელანური მუსიკის შესავალი დაარქივებული 2007-03-10 საიტზე Wayback Machine.
მორიელი (პისტოლეტი)

„მორიელი“ — სახელმწიფო სამხედრო სამეცნიერო-ტექნიკურ ცენტრ „დელტას“ წარმოებული მაყუჩიანი პისტოლეტი, რომელიც 2012 წლიდან იხმარებაა და განკუთვნილია სპეციალური დანიშნულების ძალებისთვის და დივერსიული ჯგუფებისთვის უხმაურო სროლისათვის. სპეციალური დანიშნულების მაყუჩიანი პისტოლეტი „მორიელი“ დაარქივებული 2016-08-27 საიტზე Wayback Machine. www.delta.gov.ge ↑ სპეციალური დანიშნულების მაყუჩიანი პისტოლეტი „მორიელი“ დაარქივებული 2016-08-27 საიტზე Wayback Machine. www.delta.gov.ge
Love for Levon

„Love For Levon“ — როკ, სოულ და ქანთრი მუსიკოსების შეკრება Izod Center-ში (აღმოსავლეთი რეზერფორდი, ნიუ-ჯერსი). გაიმართა 2012 წლის 3 ოქტომბერს. კონცერტი მიეძღვნა ლევონ ჰელმის (რომელიც 2012 წელს გარდაიცვალა), ჯგუფის The Band წევრის ხსოვნას. იგი ჩატარდა დონ უოსის და ლარი კემპბელის ხელმძღვანელობით. მასში მონაწილეობა მიიღო როჯერ უოტერსმაც (თავის მხრივ, გართ ჰადსონი, რიკ დანკო და ლევონ ჰელმი ჯგუფიდან The Band მონაწილეობდნენ როჯერის კონცერტში The Wall – Live in Berlin, 1990 წელს). კონცერტის ჩანაწერი გამოვიდა CD/DVD/Blu-Ray ფორმატებში, 2013 წელს. ↑ Saed Hindash/The Star-Ledger. Roger Waters joins Love for Levon tribute show. NJ.com. ციტირების თარიღი: 2012-10-13. ↑ Gary Graff/Detroit - BillBoard. 'Love for Levon' Concert Gets March Release on CD/DVD, Will Air on TV. billboard.com. ციტირების თარიღი: 2013-04-24. ↑ Love For Levon (2xBlu-Ray + 2xCD). ციტირების თარიღი: 2013-02-08.
Stay (პინკ ფლოიდის სიმღერა)

„Stay“ — ინგლისური პროგრესული როკ-ჯგუფ პინკ ფლოიდის სიმღერა ალბომიდან Obscured by Clouds. მთავარ ვოკალს სიმღერაში ასრულებს რიჩარდ რაიტი. თემატურად ეს კომპოზიცია ეხება ერთჯერად სასიყვარულო ურთიერთობას. სიმღერა აგრეთვე შეტანილია ჯგუფის სინგლში „Free Four“ (1972). რიჩარდ რაიტი – ვოკალი, კლავიშებიანი საკრავები როჯერ უოტერსი – ბას-გიტარა, ვოკალი დეივიდ გილმორი – გიტარა ნიკ მეისონი – დასარტყმელი საკრავები და პერკუსია ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ მებეტი, ენდი (2004). „Obscured by Clouds“, Pink Floyd — Story und Songs kompakt (გერმანულად). ბერლინი: Bosworth Edition, გვ. 47. ISBN 3-937041-92-3.  ↑ 'Free Four' / 'Stay' @ rateyourmusic.com.
ევრობასკეტი 2017: ჯგუფი B

ჯგუფი B — ევრობასკეტი 2017-ის მეორე ჯგუფი, სადაც წარმოდგენილნი იყვნენ გერმანია, ისრაელი, იტალია, ლიეტუვა, საქართველო და უკრაინა. ჯგუფის პირველი მატჩები 2017 წლის 31 აგვისტოს ჩატარდა, ხოლო ბოლო 6 სექტემბერს. ყველა მატჩი თელ-ავივის მენორა მივტახიმ არენაზე გაიმართა ისრაელში. პირველი მატჩ(ებ)ის გამართვის თარიღი: 31 აგვისტო, 2017. წყარო: ევრობასკეტი კლასიფიკაციის წესები: 1) ქულები; 2) ურთიერთშეხვედრის შედეგი; 3) ქულათა სხვაობა; 4) აღებული ქულები. (H) მასპინძელი შენიშვნები: ↑ 1.0 1.1 გერმანია 61–55 იტალია ↑ 2.0 2.1 უკრაინა 88–81 საქართველო ყველა დრო ადგილობრივია (UTC+3). ↑ ჯგუფი B – ევრობასკეტი 2017. დაარქივებულია ორიგინალიდან — 2017-08-05. ციტირების თარიღი: 2017-08-10.
ალ-ჰაკიმი

ალ-ჰაკიმ ბი-ამრ ალაჰი (სრული სახელი — ალ-ჰაკიმ ბი-ამრ ალაჰ აბუ ალი მანსური, არაბ. الحاكم بأمر الله; დ. 13 აგვისტო, 985 — გ. 13 თებერვალი, 1021) — ფატიმიდების სახალიფოს მე-6 ხალიფა 996–1021 წლებში, ხალიფა ალ-აზიზ ბილაჰის ვაჟი. მმართველობის პირველ წლებში (996-1002) შიიტი სწავლულების გავლენის ქვეშ იყო მოქცეული. ალ-ჰაკიმი გამოირჩეოდა სისასტიკით ქრისტიანებისა და იუდეველების მიმართ. 1004 წელს გამოსცა კანონი, რომლის თანახმადაც ფატიმიდების სამფლობელოებში მცხოვრებ ქრისტიანებს აეკრძალათ ნათლისღებისა და აღდგომის დღესასწაულების აღნიშვნა. ალ-ჰაკიმი ხელს უწყობდა კულტურისა და რელიგიის განვითარებას. სპარსი ისტორიკოსების გადმოცემით, ის აღიარებდა ისმაილიზმს და დახმარებას უწევდა მის აქტიურ მიმდევრებს. ხალიფა ასევე სარგებლობდა დრუზების მხარდაჭერით. ალ-ჰაკიმის მმართველობის პერიოდის ერთ-ერთი გამოსარჩევი მოვლენაა 1011 წლის ე.წ. „ბაღდადის მანიფესტი“, როცა აბასიანთა ხალიფა ალ-კადირმა ფატიმიდთა სახალიფო დააკნინა და შიიზმის წინააღმდეგ გამოვიდა. საპასუხოდ ალ-ჰაკიმმა კაიროში ბაღდადიდან მიიწვია სუნიტი და შიიტი ულემები. მან ისინი დაარწმუნა იმაში, რომ მისი წინაპარი ფატიმიდი ხალიფები ალისა და მუჰამედის ქალიშვილის, ფატიმას პირდაპირ შთამომავლები იყვნენ. ალ-ჰაკიმმა მიზანს მიაღწია, მისი გენიალოგიის გამოკვლევის შედეგად დადასტურდა ფატიმიდთა წარმომავლობის საკითხი. ამის შემდეგ ალ-ჰაკიმის ავტორიტეტი მუსლიმანურ სამყაროში საგრძნობლად ამაღლდა. მისი ზეობის დროს ფატიმიდები ებრძოდნენ ბერბერებს, ბაჰრეინელ ვაჭრებსა და ბაღდადის აბასიანებს. ის ასევე პრეტენზიას გამოთქვამდა მცირე აზიის აღმოსავლეთში არსებულ ოლქებზე, რის გამოც დაუპირისპირდა ბიზანტიის იმპერიას. „მატიანე ქართლისას“ ცნობით, ალ-ჰაკიმი და გიორგი I აპირებდნენ ბიზანტიის წინააღმდეგ კოალიციის შექმნას, თუმცა 1021 წლის 13 თებერვალს, ხალიფა ალ-ჰაკიმი გაურკვეველ ვითარებაში გარდაიცვალა. არსებობს ვარაუდი იმის შესახებ, რომ ის ბიზანტიელთა კეისრის, ბასილი II-ის დავალებით მოკლეს. ალ-ჰაკიმის ბიოგრაფია ↑ Robert Ousterhout, "Rebuilding the Temple: Constantine Monomachus and the Holy Sepulchre" in The Journal of the Society of Architectural Historians, Vol. 48, No. 1 (March, 1989), pp. 66–78
ევრობასკეტი 2017: ჯგუფი C

ჯგუფი C — ევრობასკეტი 2017-ის მესამე ჯგუფი, სადაც წარმოდგენილნი არიან ესპანეთი, მონტენეგრო, რუმინეთი, უნგრეთი, ჩეხეთი და ხორვატია. ჯგუფის პირველი მატჩები 2017 წლის 1 სექტემბერს გაიმართება, ხოლო ბოლო 7 სექტემბერს. ყველა მატჩი კლუჟ-ნაპოკის პოლივალენტ ჰოლში გაიმართება რუმინეთში. პირველი მატჩ(ებ)ის გამართვის თარიღი: 1 სექტემბერი, 2017. წყარო: ევრობასკეტი კლასიფიკაციის წესები: 1) ქულები; 2) ურთიერთშეხვედრის შედეგი; 3) ქულათა სხვაობა; 4) აღებული ქულები. (H) მასპინძელი ყველა დრო ადგილობრივია (UTC+3). ↑ ჯგუფი C – ევრობასკეტი 2017. დაარქივებულია ორიგინალიდან — 2017-08-05. ციტირების თარიღი: 2017-08-10.
ევრობასკეტი 2017: ჯგუფი D

ჯგუფი D — ევრობასკეტი 2017-ის მეოთხე ჯგუფი, სადაც წარმოდგენილნი არიან ბელგია, დიდი ბრიტანეთი, თურქეთი, ლატვია, რუსეთი და სერბეთი. ჯგუფის პირველი მატჩები 2017 წლის 1 სექტემბერს გაიმართება, ხოლო ბოლო 7 სექტემბერს. ყველა მატჩი სტამბოლის იულქერ სპორტს არენაზე გაიმართება თურქეთში. პირველი მატჩ(ებ)ის გამართვის თარიღი: 1 სექტემბერი, 2017. წყარო: ევრობასკეტი კლასიფიკაციის წესები: 1) ქულები; 2) ურთიერთშეხვედრის შედეგი; 3) ქულათა სხვაობა; 4) აღებული ქულები. (H) მასპინძელი შენიშვნები: ↑ 1.0 1.1 1.2 სერბეთი 3 ქ, +7 სხ; ლატვია 3 ქ, +5 სხ; რუსეთი 3 ქ, −12 სხ ყველა დრო ადგილობრივია (UTC+3). ↑ ჯგუფი D – ევრობასკეტი 2017. დაარქივებულია ორიგინალიდან — 2017-08-05. ციტირების თარიღი: 2017-08-10.
ევრობასკეტი 2017: პლეი-ოფის ეტაპი

მთავარი სტატია: ევრობასკეტი 2017. პლეი-ოფის ეტაპი — ევრობასკეტი 2017-ზე 9 სექტემბრიდან 17 სექტემბრის ჩათვლით გაიმართება. ყველა მატჩი სტამბოლის სინან ერდემზე გაიმართება თურქეთში. მთავარი სტატია: ევრობასკეტი 2017: ფინალი.
ჯამასპი

ჯამასპი (სპარს. جاماسپ გ. 540) – სასანიდური ირანის 21-ე შაჰინშაჰი 496-498 წლებში, პეროზ I-ის უმცროსი ვაჟი, კავად I-ის ძმა. ჯამასპის ცხოვრების შესახებ მცირე რამ არის ცნობილი. 496 წელს აჯანყებულმა არისტოკრატიამ მისი უფროსი ძმა, კავად I ტახტიდან ჩამოაგდო და შაჰინშაჰის ტიტული სწორედ ჯამასპს უბოძა. ჯამასპი იყო ჭკვიანი მმართველი. სახელმწიფოს სტაბილიზაციის მიზნით შეამცირა მოსახლეობაზე დაკისრებული გადასახადები. ხელს უწყობდა მაზდეანობის გავრცელებას იმპერიის სხვადასხვა კუთხეში. 498 წელს სპარსეთში დიდმა აჯანყებამ იფეთქა. ამბოხებულთა ლიდერი, კავად I ეფთალიტების დახმარებით ქტესიფონში შეიჭრა. ჯამასპი ძმის სასარგებლოთ გადადგა და ცხოვრება სომხეთში განაგრძო. კავად-შაჰმა ჯამასპს სამართავად მამულებიც კი უბოძა. ჯამასპმა ხაზარების წინააღმდეგ გაილაშქრა, წაართვა მათ კავკასიაში დაკავებული ტერიტორიები და სასანიანთა ირანს შეუერთა. ჯამასპი მისი ძმისშვილის, ხოსრო I-ის მმართველობის პერიოდში გარდაიცვალა. მოგვიანებით, მისმა შთამომავლებმა გილანში დააფუძნეს ფადუსპანიდთა დინასტია, რომელმაც 1598 წლამდე იარსება. Wigram, W. A. (2004). An introduction to the history of the Assyrian Church, or, The Church of the Sassanid Persian Empire, 100–640 A.D. Gorgias Press. ISBN 1-59333-103-7.  Shapur Shahbazi, A. (2005). „SASANIAN DYNASTY“. Encyclopaedia Iranica, Online Edition. ციტირების თარიღი: 30 March 2014.CS1-ის მხარდაჭერა: ref=harv (link)
ეგრი

ეგრი, ეგრისი, ქართული წყაროების მიხედვით, ისტორიული ქალაქი დასავლეთ საქართველოში; ეგრისის პოლიტიკური ცენტრი. ეგრი დაუარსებია ლეგენდარულ ეთნარქს ეგროსს. მდებარეობდა შემდგომდროინდელი ქ. ბედიის (მისი ზუსტი ადგილმდებარეობაც გაურკვეველია) ადგილზე. მკვლევართა ნაწილი ეგრის არსებობას ვარაუდობს მდინარე ენგურის ქვემო წელზე, ახლანდელი ქ. ზუგდიდის მახლობლად. ბერაძე თ., ოდიშის პოლიტიკური გეოგრაფიიდან «საქართველოს ისტორიული გეოგრაფიის კრებული», 1967; Иоселиани П. И., Города существующие в Грузии, Тфл., 1850; ბერაძე თ., ქართული საბჭოთა ენციკლოპედია, ტ. 4, თბ., 1979. — გვ. 24.
რონ პერლმანი

რონ ენ. პერლმანი (ინგლ. Ron Perlman; დ. 13 აპრილი, 1950) — ოქროს გლობუსის მფლობელი ამერიკელი მსახიობი და გამხმოვანებელი. ის ყველაზე მეტად ცნობილია სატელევიზიო სერიალებით „ანარქიის შვილები“ და ურჩხული და მზეთუნახავი“, აგრეთვე კომიქსებზე დაფუძნებული ფილმით „ჰელბოი“. პერლმანს მონაწილეობა აქვს მიღებული ფილმებში: „კრონოსი“, „ბლეიდი 2“ და „წყნარი ოკეანის ნაპირი“ და სხვა. ის ასევე ცნობილია, როგორც გამოხმოვანებელი; მას გახმოვანებული აქვს პოსტ-აპოკალიპტური ვიდეო თამაშების სერია „Fallout“, ანიმაციური სერიალები „ბეტმენი: ანიმაციური სერიალი“, „ახალგაზრდა ტიტანები“, „თავგადასავლების დრო“, „სიკვდილის 10000 ხერხი“, დისნეის ანიმაციური ფილმი „ჩახლართული“ და სხვა მრავალი. შეგიძლიათ იხილოთ მედიაფაილები თემაზე „რონ პერლმანი“ ვიკისაწყობში. რონ პერლმანი — ბროდვეის ინტერნეტ მონაცემთა ბაზაში (IBDb) (ინგლისური) რონ პერლმანი — AllMovie ინტერვიუ რონ პერლმანთან დაარქივებული 2009-11-25 საიტზე Wayback Machine. რონ პერლმანი Rotten Tomatoes-ზე ↑ Alumni of Notable Achievement: College of Liberal Arts: University of Minnesota. University of Minnesota. დაარქივებულია ორიგინალიდან — 2011-01-16. ციტირების თარიღი: 2011-01-30. ↑ IMDB credits for 1000 Ways to Die.
ეგრისი

ეგრისი, ეგრი, ეგური, შიდა ეგრი — ისტორიული მხარე დასავლეთ საქართველოში. წარმოდგება ეგრის ტომის სახელიდან. დღესდღეისობით ფუძე „ეგრ“ შემორჩენილია დასავლეთ საქართველოს ისტორიულ-გეოგრაფიული მხარის „სა-მ-ეგრ-ელ-ო“-ს სახელში. გააჩნია ორი მნიშვნელობა: ფართო მნიშვნელობით — დასავლეთ საქართველოს ძველი ქართული სახელწოდება. ეგრისი იგივეა, რაც კოლხეთი და ლაზიკა. ვიწრო მნიშვნელობით — ფეოდალური ხანის ეგრისის სამეფოს ერთ-ერთი პროვინცია. მოიცავდა მდინარე რიონსა და ეგრისწყალს (მოგვიანებით კოდორს) შორის მოქცეულ ტერიტორიას. ლეონტი მროველის სიტყვებით: ხოლოა მან ეგროს აღაშენა ქალაქი და უწოდა სახელი თჳსი ეგრისი. აწ მას ადგილსა ჰქჳან ბედია. ბერაძე თ., ქსე, ტ. 4, გვ. 25, თბ., 1979 ქსე, ტ. 5, გვ. 597, თბ., 1980 ↑ (2018) „Georgia“, The Oxford Dictionary of Late Antiquity (en). Oxford University Press, გვ. 656. ISBN 978-0-19-866277-8.
Take a Breath

„Take a Breath“ — ინგლისელი სიმღერების ავტორ და მუსიკოს დეივიდ გილმორის სიმღერა. იგი შეტანილია მის მესამე სტუდიურ ალბომში On an Island. გილმორმა სიმღერა მეუღლე პოლი სემსონის თანამონაწილეობით დაწერა. მეტ ევანზთან პრომო-ინტერვიუში მან ახსენა, რომ სიმღერაში განიხილება წყლის თემა, ამ შემთხვევაში – წყალში ჩაგდება და ადამიანის ჩაძირვა - მოკვდავობის სიმბოლოები. სიმღერასთან „This Heaven“ ერთად „Take a Breath“ გამოიცა 2006 წლის ოქტომბერში, პრომო CD-R-ზე. იგი სრულდებოდა გილმორის 2006 წლის ტურნეს On an Island დროს, თუმცა, თუკი სხვა სიმღერები სრულდებოდა იმ თანმიმდევრობით, რომელიც ალბომზეა, ეს გადატანილი იყო პირველი განყოფილების მეორე ნახევარში. 2007 წელს სიმღერა გამოიცა სპეციალურ პრომო-სინგლებზე ალბომიდან On an Island – „Smile“, „This Heaven“, A „Pocketful of Stones“ და „On an Island“ ↑ 1.0 1.1 1.2 მებეტი, ენდი (2010). Pink Floyd - The Music and the Mystery. ლონდონი: Omnibus. ISBN 9781849383707.  ↑ David Gilmour - Take A Breath - Uk Emi 2007 Promo 1-track One-sided Clear Vinyl 7inch (7") $324.02. Musicstack.com. დაარქივებულია ორიგინალიდან — 2016-03-04. ციტირების თარიღი: 27 ივნისი 2012.
ზღვარი (მრავალმნიშვნელოვანი)

ზღვარი შეიძლება ნიშნავდეს: ზღვარი — ცნებები მათემტიკაში: ფუნქციის ზღვარი მიმდევრობის ზღვარი ზღვარი (კატეგორიათა თეორია) ზღვარი (ფილმი) — ქართული ფილმი ზღვარი (სერიალი) — ამერიკული სერიალი
ნიდერლანდების საფეხბურთო სუპერთასი

ნიდერლანდების საფეხბურთო სუპერთასი, ცნობილი როგორც იოჰან კრუიფის თასი (ნიდერლ. Johan Cruijff Schaal) — საფეხბურთო გათამაშება ნიდერლანდებში, სადაც ერედივიზიის და ნიდერლანდების თასის გამარჯვებულები ხვდებიან ერთმანეთს. იმ შემთხვევაში, თუ ქვეყნის ჩემპიონატსაც და თასსაც ერთი გუნდი მოიგებს, მაშინ მას სუპერთასზე ჩემპიონატში მეორე ადგილზე გასული გუნდი დაუპირისპირდება. სუპერთასი პირველად 1949 წელს გათამაშდა, თუმცა რეგულარულად ის 1991 წლიდან თამაშდება. გათამაშების ისტორიაში ყველაზე წარმატებული კლუბია ეინდჰოვენის „პსვ“, რომელმაც 11-ჯერ მოიპოვა ტიტული. მოქმედი გამარჯვებულია როტერდამის „ფეიენორდი“. Netherlands - List of Super Cup Finals